armvectores/hy_wikipedia_2023 huggingface dataset:
Կովալևկա (գյուղ, Կույուրգազինսկի շրջան)

Անվան այլ կիրառումների համար տե՛ս՝ ԿովալևկաԿովալևկա (ռուս.՝ Ковалевка, բաշկիրերեն՝ Ковалевка), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 90 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բույսերի ֆիզիոլոգիան և կենսաքիմիան Հայաստանում

Բույսերի ֆիզիոլոգիան և կենսաքիմիան։ Բույսերի ֆիզիոլոգիայի զարգացմանը Հայրենական Մեծ պատերազմի (1941-1945 թվականներին) տարիներին հանրապետությունում զգալիորեն նպաստել է Ս. Չայլախյանի գործունեությունը։ Հետազոտություններ են կատարվել ԵՊՀ-ում, գյուղատնտեսական, բուսաբանության, հետագայում նաև խաղողագործության, գինեգործության և պտղաբուծության, երկրագործության ԳՀՀ-ներում։ Աոռաջին խոշոր աշխատությունը նվիրված է միամյա բույսերի ծերացման ֆիզիոլոգիական բնույթի պարզաբանմանը։ Նոր պատկերացումների հետագա զարգացման հիման վրա Վ. Ղազարյանը մշակել է բարձրակարգ բույսերի ծերացման ընդհանուր տեսություն, բացահայտել, որ ծառերից դեպի խոտերը էվոլյուցիան ընթացել է արմատատերևային տարածության կրճատման և կենսընթացների ակտիվացման ուղղությամբ։ Էկոֆիգիոլոգիական բնույթի աշխատություններում պարզաբանվել են հանրապետության տարբեր անտառաբուսական շրջաններում վայրի պտղատու, ինչպես նաև ինտրոդուկցված ծառատեսակների կենսընթացների ակտիվությունը և հարմարվողականությունը (Վ. Ղագարյան)։ Բուսաբանության ինստիտուտում մշակվել են «Հայաստանի անտառապատման և կանաչապատման գիտական հիմունքները» (1974 թվական)։ Ուշագրավ հետազոտություններ են ծավալվել նաև երկրաբուսաբանության և էկոլոգիայի ոլորտներում։ Հ. Մաղաքյանը, Շ. Աղաբաբյանը, Ե. Ղագարյանն ուսումնասիրել են հանրապետության գլխավոր մարգագետնարոտավայրային զանգվածների բուսականությունը, Գ. Յարոշենկոն, Լ. Մախատաձեն՝ հաճարենու և կաղնու անտառները, Ա. Թախտաջյանը՝ չորասեր բուսականությունը և բուսականության հիմնական տիպերը, Ա. Բարսեղյանը՝ ջրաճահճային, Ա. Ֆեոդորովը, Ս. Նարինյանը, Վ. Ոսկանյանը, Ս. Բալոյանը, Ա. Զիրոյանը՝ ալպիական, Գ. Ֆայվուշը՝ տափաստանային բուսականությունը։ Կազմվել են Հայաստանի բուսական ծածկոցի, կերային հանդակների և անտառային բուսականության քարտեզները։ Վերջին տարիներին կարևոր աշխատանքներ են կատարվում հազվագյուտ բուսական համակեցությունների ուսումնասիրության, ինչպես նաև էկոհամակարգերի վրա կլիմայի գլոբալ փոփոխության ներգործման ու ինվազիվ բույսերի տեսակների տարածման ուղղությամբ (Գ. Ֆայվուշ)։ Հայաստանը հարուստ է նաև երկրաբանական տարբեր դարաշրջանների բուսատեսակներով, որոնք ներկայացված են բույսերի տարբեր օրգանների դրոշմներով, մնացորդներով կամ քարացուկներով։ Դրանց ուսումնասիրությունը հնարավորություն է տալիս վերականգնելու ՀՀ տարածքի հնագույն ֆլորայի պատկերը։ Հնէաբանության բնագավառում առաջին աշխատանքները կատարել են Ի. Պալիբինը, Ա. Կրիշտոֆովիչը, Ա. Թախտաջյանը, հետագայում՝ Մ. Հարությունյանը, Ն. Գոխթունին, Լ. Մանուկյանը, Հ. Գաբրիելյանը։ Հայտնաբերվել են 350-ից ավելի բրածո բուսատեսակներ, նկարագրված են գիտության համար նոր՝ մոտ 30 բրածո տեսակներ։
Ու Դո Հվան

Ու Դո Հվան (Հանգըլ. 우도환, հուլիսի 12, 1992(1992-07-12), Անյանգ, Գյոնգի, Հարավային Կորեա), հարավկորեացի դերասան։ Նա առավել հայտնի է իր դերերով «Փրկիր ինձ» (2017), Խելագար շուն» (2017) և «Մեծ գայթակղիչը» (2018) հեռուստասերիալներում։


== Վաղ կյանք և կրթություն ==

Ուն ծնվել է 1992 թվականի հուլիսի 12-ին Անյանգում, Գյոնգի նահանգում։ Ավարտել է Դանկուկի համալսարանը՝ կատարողական արվեստի և ֆիլմի գծով։


== Ֆիլմագրություն ==


=== Ֆիլմ ===


=== Հեռուստասերիալներ ===


== Մրցանակներ և անվանակարգեր ==


== Ծանոթագրություններ ==
Մանհեթենի կամուրջ

Մանհեթենի կամուրջ (անգլ.՝ Manhattan Bridge), կախովի կամուրջ Նյու Յորքում։ Կամուրջը իրար է կապում Մանհեթենը և Բրուքլինը։ Կամուրջը գտնվում է Բրուքլինի և Վիլյամսբուրգի կամուրջների միջև։ Կառուցվել է 1909 թ-ին և նույն թվականի դեկտեմբերի 31-ին շահագործման է հանձնվել։ Կամրջի ընդհանուր երկարությունը կազմում է 2089 մետր։ Կամրջի ստորին հարկով անցնում է Նյու Յորքի մետրոպոլիտենի գծերից մեկը։


== Ծանոթագրություններ ==
Ստեփան Խանամիրյան

Անվան այլ կիրառումների համար տե՛ս՝ Խանամիրյան (այլ կիրառումներ)Ստեփան Խանամիրյան (նոյեմբերի 26, 1926(1926-11-26), Լենինական, Հայկական ԽՍՀ, ԱԽՖՍՀ, ԽՍՀՄ - փետրվարի 22, 1975(1975-02-22), Խմելնիցկի, Ուկրաինական ԽՍՀ, ԽՍՀՄ, թաղված է Երևանում), սովետական ​​ռազմական առաջնորդ, գեներալ-մայոր։


== Կենսագրություն ==
Ավարտել է Բաքվի հետևակային ուսումնարանը (1946), Մ. Վ. Ֆրունզեի անվան ռազմական ակադեմիան (1961) և դրան կից բարձրագույն ակադեմիական դասընթացները (1969)։ 1946 թվականից ծառայել է Թամանյան հայկական հրաձգային դիվիզիայում՝ որպես գնդացրային դասակի հրամանատար, 1961-1969 թվականներին՝ զորքերի Հյուսիսային խմբում։ Այնուհետև 1967 թվականից խորհրդային բանակում վարել է մի շարք ղեկավար պաշտոններ։ 1969-1971 թվականներին ծառայել է Անդրկովկասյան կարմրադրոշ օկրուգում, 1971 թվականից՝ Մերձկարպատյան զինվորական օկրուգում։ Եղել է գնդի և դիվիզիայի հրամանատար, կայազորի պետ։


== Ծանոթագրություններ ==
Պրոբուժդենիե (այլ կիրառումներ)

Պրոբուժդենիե, կարող է վերաբերել՝

Պրոբուժդենիե - գյուղ Ռուսաստանի Լիպեցկի մարզի Լեբեդյանսկի շրջանի կազմում։
Պրոբուժդենիե - գյուղ Ռուսաստանի Նովգորոդի մարզի Ստարոռուսկի շրջանի կազմում։
(3173) ՄաքՆոտ

(3173) ՄաքՆոտ (անգլ.՝ McNaught), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 24-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,203287 ա. մ., առավելագույնը մոտենում է 1,738 ա. մ. հեռավորության վրա և հեռանում 2,6686 ա. մ.։ Արեգակի շուրջ մեկ ամբողջական պտույտ է կատարում 1194,55 երկրային օրվա ընթացքում, իր ուղեծրով շարժվելով միջինում 0,301368 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3173) ՄաքՆոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եսկովո (գյուղ, Դեմիդովսկի շրջան)

Անվան այլ կիրառումների համար տե՛ս՝ ԵսկովոԵսկովո (ռուս.՝ Еськово), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Jumpsuit

Jumpsuit, ամերիկյան երաժշտական դուետ Twenty One Pilots-ի գրած և ձայնագրած երգ։ Այն թողարկվել է, որպես իրենց հինգերորդ ստուդիական՝ Trench ալբոմի առաջին սինգլ 2018 թվականի հուլիսի 11-ին, Nico and the Niners-ի հետ միասին։ Սա առջին երգն է, որը թողարկվել է խմբի կողմից մեկ տարի հանրային դադարից հետո։ Երգը ներկայացվել է Գրեմմիի ամենամյա մրցանակաբաշխությանը, որպես լավագույն ռոք երգ։


== Նախապատմություն և թողարկում ==
Խումբը սկսել է աշխատել երգի վրա Emotional Roadshow համաշխարհային շրջագայության ժամանակ։ Խմբի ֆրոնտմեն Թայլեր Ջոզեֆը, ստեղծեց բաս ռիֆ, որը նվագում էր համերգներից առաջ՝ փորձերի ժամանակ։ Շրջագայությունից հետո խումբը հեռացավ հանրային կյանքից, որպեսզի ձայնագրի Trench ալբոմը։ Ջոզեֆը NME-ին տված հարցազրույցում ասաց, որ ալբոմը պետք է լիներ ավելի թեթև հնչողությամբ և ավելի փափուկ ձայնագրութամբ, բայց հետո նա ստեղծեց Jumpsuit երգը և այն քանդեց ամեն ինչ։ 2018 թվականի հուլիսի 6-ին խումբը երկրպագուների էլեկտրոնային փոստերին ուղարկել է առեղծվածային նյութ՝ փոքր-ինչ բացված աչքի GIF: Որից հետո խումբը վերադարձավ սոցիալական կայքեր ավելի բացված աչքի տեսանյութով։ Այնուհետև խումբը տեղադրել է ևս մեկ տեսանյութ նախորդից ավելի բացված աչքով և «Jumpsuit» երգի խլացված տարբերակով։ Հուլիսի 11-ին երգը թողարկվեց տեսահոլովակի հետ միասին։


== Հորինում ==
Jumpsuit-ն ստեղծված սի մինորի տոնայնությամբ և ունի 127 bpm(beats per minute), իսկ Թայլեր Ջոզեֆի վոկալի շրջանակը ընդգրկում է մեկ օկտավա և երեք նոտա (D4-ից մինչև G5): Երգը նկարագրվել է Rolling Stone-ի կողմից որպես «խեղաթյուրված բաս կիթառ, հստակ թմբուկային պայքար և սինթեզատորի մութ ալիքներ, ֆրոնտմեն Թայլեր Ջոզոֆի վոկալով, որը սկսում է շշուկով և վերջանում ամբողջ կոկորդով գոռալով»


== Երաժշտական տեսահոլովակ ==
Jumpsuit-ի երաժշտական տեսահոլովակը թողարկվել է 2018 թվականի հուլիսի 11-ին։ Տեսահոլովակի ռեժիսորը Էնդրյու Դոնոհոն էր, որը նախկինում եղել է Heathens և Heavydirtysoul երգերի երաժշտական տեսահոլովակի ռեժիսորը։ Տեսահոլովակը նրարահանվել է Թորսմարքում, Իսլանդիա, այն YouTube-ում, մեկ օրում ավելի շատ դիտում է հավաքել քան Heathens-ը՝ 5,2 միլիոն դիտում։ Այժմ այն ունի ավելի քան 70 միլիոն դիտում։
Տեսանյութը սկսվում է նրանից, որ մեքենան "Heavydirtysoul" տեսանյութից դեռևս հալվում է, նախքան հանկարծակի բռնկվելը։ Վոկալիստ Թայլեր Ջոզեֆը ցատկում է մեքենայից, ասելով, որ նրանք ամբողջ ժամանակ այստեղ էին, նրանք քնած էին և ժամանակն է արթնանալ։ Այնուհետև տեսարանը փոխվում է դեպի անհարթ հովիտ, որտեղ թայլերը անգտակից վիճակում պառկած էր։ Նա արթնանում է և հետևելով հովիտի ժայռերին կանգնած խորհրդավոր մարդկանց առաջ է շարժվում։ Նա նկատում է սպիտակ ձիու վրա նստած կարմիր շորերով և գլխարկով մարդու, ով հասնելով Թայլերին նրա վրա սև ներկա քսում։ Դրանից հետո նա հետևում է կարմիր շարերով եպիսկոպոսին։ Ժայռերի վրա կանգնած մարդիկ դեղին տերևներ են թափում Թայլերի վրա։ Այնուհետև թայլերը շրջվում է և սկսում է փախչել եպիսկոպոսից, սակայն նա ընկնում է գետի մեջ և վերջինս հասնում է Թայլերին։ Տեսահոլովակը ավարտվում է այն մեքենայի մոտ, որի մոտ սկսվել էր՝ Թայլերը բացում է մեքենայի հետևի հատվածը, վերցնում բաճկոնը և հագնում։
Տեսահոլովակը ճանաչվել է 2018 թվականի լավագույն 12 երաժշտական տեսահոլովակներից մեկը Բրիտանական Kerrang ռոք-երաժշտական ամսագրի կողմից։


== Հիթշքերթներ ==


== Ծանոթագրություններ ==
LORA (ՕՄՀՀ)

LORA (անգլ․ Long-Range Artillery Missile) - օպերատիվ մարտավարական հրթիռային համալիր, որ արտադրվում է իսրայելական Israel Aircraft Industries (IAI) ընկերության կողմից։ LORA-ն կարող է տեղակայվել ինչպես ցամաքային, այնպես էլ ծովային պայմաններում։ Նախատեսված է ենթակառուցվածքների (կապի, էլեկտրակայանների և այլնի) և երկրի խորքում հակաօդային պաշտպանության մարտկոցների ոչնչացման համար։  
2004 թ․ Միջերկրական ծովում հաջող փորձարկումներից հետո IAI-ը, բացի Իսրայելից, այս համակարգերն առաջարկել է Հնդկաստանին և Թուրքիային, սակայն այդ երկրներից ոչ մեկը հետաքրքրություն չի ցուցաբերել այն գնելու հարցում։ Հրթիռը տեղադրվում է տրանսպորտային հերմետիկ մեկնարկային կոնտեյների վրա և ունի պահպանման ժամկետ՝ մինչև 7 տարի։ Համալիրը տեղափոխվում է տրանսպորտային մեկնարկային 4 կոնտեյներ փաթեթով։


== Մարտական կիրառություն ==

2017 թ․ դեկտեմբերին ռուսական և սիրիական ԶԼՄ-ները հաղորդեցին, որ Սիրիայում «Պանցիր-C1» զենիտահրթիռային համալիրը հարվածել է Իսրայելի կողմից Ալ-Քիսվա քաղաքի սիրիական ռազմական բազայից բաց թողնված LORA-ին։ Իսրայելական ԶԼՄ-ներից կամ պաշտպանության նախարարություններից մեկնաբանություններ չեղան։
2020 թ․ հոկտեմբերի 3-ին Ադրբեջանի զինված ուժերն օգտագործել են LORA ՕՄՀՀ-ը Արցախի Հանրապետությունում կամուրջ ռմբակոծելու նպատակով։


== Տակտիկ-տեխնիկական տվյալներ ==
Քաշ՝ 1․7 տոննա
Երկարություն՝ 5 մ
Մարտագլխիկ՝ 240, 400 (բեկորաֆուգասային), 600 կգ (թափանցող)
Տրամագիծ՝ 610 մմ
Հեռահարություն՝ 250—300 կմ
Հետագծի բարձրություն՝ 45 կմ
Կառավարման համակարգ՝ ինտերցիալ նավագնացություն GPS համակարգով
Դիպուկություն՝ 10 մ


== Սպառազինություն ==
 Ադրբեջան - անհայտ քանակությամբ՝ 2018 թ․ դրությամբ։ 


== Տես նաև ==
9K720 Իսկանդեր


== Ծանոթագրություններ ==
Անաստասիա Բարչուկ

Անաստասիա Բարչուկ (ռուս.՝ Анастасия Викторовна Барчук, փետրվարի 9, 1996(1996-02-09), Կիև, Ուկրաինա), ռուսաստանցի  վոլեյբոլիստուհի։ 2015 թվականի մայիսին Ռուսաստանի ազգային երիտասարդական հավաքականի կազմում հաջողությամբ հանդես է եկել աշխարհի առաջնության ընտրական փուլի մրցաշարում, այդ նույն տարում ընդգրկվելով ուսանողական հավաքականում՝ ոսկե մեդալ է նվաճել հարավկորեական Կվանջու քաղաքում անցկացված համալսարանական խաղերում՝ Ունիվերսիադա - 2015-ում։
Ծնկի վնասվածքի պատճառով 2016 թվականի դեկտեմբերին հարկադրված է եղել ընդհատել իր մարզական կարիերան։


== Ծանոթագրություններ ==


== Արտաքին հղումներ ==
Անաստասիա Բարչուկը ВК «Заречье-Одинцово» կայքում
Պրոֆիլը վոլեյբոլի եվրոպական կոնֆեդերացիայի կայքում(անգլ.)
Վիճակագրությունը «Волей Сервис» գործակալության կայքում
Հարվածին ընդառաջ

Հարվածին ընդառաջ, 1988 թվականին Հայֆիլմ կինոստուդիայում (ՀԽՍՀ պետավտոտեսչության պատվերով) նկարահանված հայկական ֆիլմ։


== Սյուժե ==
Ուսուցողական ֆիլմ՝ փողոցային երթևեկության կանոնների պահպանման անհրաժեշտության մասին։


== Դերերում ==
Ա. Խաչատրյան, Արմեն Խոստիկյան


== Նկարայանող խումբ ==
Սցենարի հեղինակ - Էվերտ Պայազատյան (Պայազատ)
Բեմադրող ռեժիսոր - Լևոն Իսահակյան
Բեմադրող օպերատոր - Բ. Հովսեփյան
Բեմադրող նկարիչ - Մ. Առաքելյան
Կոմպոզիտոր - Յու. Հարությունյան
Հնչյունային օպերատոր - Ա. Վանունց


== Տես նաև ==
Հայկական ֆիլմերի ցանկ


== Ծանոթագրություններ ==
Մաքենիս

Մաքենիս (նախկին ավանումները` Ղզըլվանք, Չիչակլի),
գյուղ Հայաստանի Հանրապետության Գեղարքունիքի մարզի Վարդենիսի տարածաշրջանում, Վարդենիս քաղաքից մոտ 7 կմ հարավ-արևմուտք, Կարճաղբյուր գետի աջ ափին, ծովի մակարդակից մոտ 2200 մ բարձրության վրա։
Նախկինում Ղզըլվանք անվան տակ ընդգրկված է եղել Ցարական Ռուսաստանի Երևանի նահանգի Նոր Բայազետի գավառում։ Խորհրդային տարիներին մասն է կազմել Հայկական ԽՍՀ Նոր Բայազետի գավառի, 1930 թվականից` Վարդենիսի շրջանի։ 1940 թ. հուլիսի 24-ին վերանվանվել է Չիչակլի, իսկ 1978 թ. հունվարի 25-ին` Մաքենիս։ 1995 թվականից մտնում է ՀՀ Գեղարքունիքի մարզի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Մաքենիսի մշտական բնակչությունը կազմել է 405, առկա բնակչությունը` 400 մարդ։ Մինչև 1918 թ. գյուղը եղել է ադրբեջանաբնակ, այնուհետ` ունեցել խառը հայ-ադրբեջանական բնակչություն։ 1989 թ. ապրել են միայն հայեր ։ Մաքենիսի բնակչության փոփոխությունը ժամանակի ընթացքում` ստորև.


== Տես նաև ==
Գեղարքունիքի մարզ


== Արտաքին հղումներ ==
Մաքենիս բնակավայրը «GEOnet Names Server» կայքում։
Brady Kiesling, Rediscovering Armenia, p. 47, available online at the website of the Internet Archive:


== Ծանոթագրություններ ==
Ֆելեքե

Ֆելեքե՝ ամրոց Թուրքիայում, Բիթլիսի նահանգի Սղերդի գավառում, Սասունի Հազզո֊-Խաբլջոզ գավառակում։ Հիշատակված է վենետիկցի մի վաճառականի 1500-ական թթ. հուշագրություններում (Վ. Տոմաշեկ, «Սասան և Տիգրիսի աղբերաց սահմանները, պատմական և տեղագրական հետագոտաթիւն», մաս 1-ին, Վիեննա, 1896 թ)։


== Ծանոթագրություններ ==
Ավետարան (5140)

Ավետարան (5140), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5140 թվի տակ։ Ձեռագիրը գրվել է 1712 թվականին Թումա գրիչի կողմից Վանում։ Ստացողները եղել են Թանկխաթունը և Տեր Ավետիսը։ Գրված է թղթի վրա, որը ունի 21.5x15 չափս։ Ձեռագիրը կազմված է 274 թերթից։ Գրված է երկսյուն, բոլորգրով։ Ունի տերունական 18, ավետարանիչ 4, խորան 10, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, արծաթյա ականակուռ 1 խաչով, մակագրությամբ, աստառը՝ դրոշմազարդ կտավ։ Հիշատակարաններ գրչի՝ 29ա, հետագայի՝ 214ա (18-րդ դար), 93ա (1910 թ.):


== Ծանոթագրություններ ==
Սկաուգում

Սկաուգում (նորվ.՝ Skaugum), դղյակ, որը հանդիսանում է Նորվեգիայի թագաժառանգ Հակոնի և նրա կին՝ Մետե-Մարիտի պաշտոնական նստավայրը։
Դղյակը գտնվում է Ասքերկոմունայում՝ Օսլոյից 12 միլ հյուսիս։ Կառուցվել է միջնադարում և պատկանել Նորվեգիայի եկեղեցուն։ Հետագայում ունեցել է մի քանի սեփականատերեր։ 1909 թվականին 120.000 նորվեգական կրոնով գնել է նորվեգացի ազնվական Ֆրից Վեդել Յարլսբերգը։ Երբ 1929 թվականին թագաժառանգ Ուլաֆը և Մարտա Շվեդացին ամուսնացան, Ֆրիցը դղյակը նվիրեց նորապսակ զույգին։
1930 թվականին դղյակը ամբողջությամբ այրվում է։ Նորվեգացի հայտնի ճարտարապետ Արնսթեյն Արնեբերգին հանձնարարվում է հին դղյակի նույնությամբ կառուցել նոր շինություն։
1968 թվականին Ուլաֆ թագավորը դղյակը, որպես հարսանեկան նվեր, նվիրում է իր որդուն՝ թագաժառանգ Հարալդին և նրա կին՝ Սոնյա թագուհուն։ 2001 թվականին Հարալդ V թագավորը թագավորական դղյակը, որպես հարսանեկան նվեր, նվիրում է իր որդի՝ թագաժառանգ Հակոնին և նրա կին՝ Մետե-Մարիտին։


== Պատկերասրահ ==

		
		
		


== Ծանոթագրություններ ==


== Աղբյուրներ ==
Skaugum Estate page at the official Norwegian Royal website.(նորվ.)
Kongehuset.no om Skaugum.(նորվ.)
Խլածաղկազգիներ

Խլածաղկազգիներ (լատ.՝ Scrophulariaceae), երկշաքիլավոր բույսերի ընտանիք։ Հիմնականում բազմամյա խոտաբույսեր են, կիսաթփեր, հազվադեպ՝ թփեր։ Տերևները պարզ են, ամբողջական կամ փետրաձև, հերթադիր կամ հանդիպակաց։ Ծաղիկները երկսեռ են, անկանոն, երբեմն համարյա կանոնավոր։ Առէջքները 4-ն են կամ 2-ը, հազվադեպ՝ 5-ը։ Վարսանդը երկբուն է, վերնադիր։ Պտուղը տուփիկ է կամ հատապտուղ։ Հայտնի է մոտ 3 000 տեսակ՝ տարածված ամբողջ երկրագնդում։ Հայաստանում աճում են հիմնականում նախալեռնային, լեռնային և անտառային գոտիներում։ Կան կիսամակաբույծ տեսակներ, որոնք աճելով մարգագետիններում, իջեցնում են կերաբույսերի արժեքը։ Խլածաղկազգիների որոշ տեսակներ պարունակում են բարդ գլյուկոզիդներ, որոշները թունավոր են։ Մատնոցուկը (լատ.՝ Digitalis purpureae) արժեքավոր դեղաբույս է և լայնորեն կիրառվում է դեղագործության մեջ։ Առանձին տեսակներ դեկորատիվ են։
Զորան Ժիվկովիչ

Զորան Ժիվկովիչ (անգլ.՝ Зоран Живковић, դեկտեմբերի 22, 1960(1960-12-22), Նիշ, Սերբիա), սերբ քաղաքական գործիչ, տնտեսագետ և գործարար։


== Կենսագրություն ==
Ժիվկովիչն ավարտել Է Բելգրադի տնտեսագիտության բարձրագույն դպրոցը։ 80-ականների երկրորդ կեսին զբաղվել է ձեռնարկատիրական գործունեությամբ։ 1992 թվականին նա միացել Է Դեմոկրատական կուսակցությանը, երկու տարի անց նա ընտրվել է նրա փոխնախագահ. 1997 թվականին առաջին անգամ ընտրվել է Ժողովրդական ժողգործիքի պատգամավոր։ 1996 թվականի տեղական ընտրություններից հետո դարձել է բողոքների առաջնորդներից մեկը, որոնք ստիպել են ճանաչել ընտրությունների արդյունքները, 1997 թվականին ստանձնել Է Նիշ քաղաքի քաղաքապետի պաշտոնը, որը զբաղեցրել է մինչև 2000 թվականը։
2000 թվականի նոյեմբերին Սլոբոդան Միլոշևիչի տապալումից հետո դարձել է ներքին գործերի նախարար։ 2003 թվականի մարտին նա պետք է դառնար պաշտպանության նախարար, սակայն վարչապետ Զորան Ջինջիչի սպանությունից հետո դարձել է Սերբիայի կառավարության ղեկավարը։ 2003 թվականին կոռուպցիոն սկանդալների և սրված տնտեսական ճգնաժամի հետևանքով Ժիվկովիչի կառավարությունը զրկվել է խորհրդարանական մեծամասնության աջակցությունից։ 2004 թվականի մարտին նրան փոխարինել է Վոյիսլավ Կոշտունիցան։ Ժիվկովիչը նաև դեմոկրատների առաջնորդի պարտականություններն է կատարել մինչև նույն թվականը։
Զորան Ժիվկովիչը հեռացել է ակտիվ քաղաքական գործունեությունից, սակայն հիմնել է ոչ կառավարական կազմակերպություն, ինչպես նաև զբաղվել է արգենտինական գինիների լրագրությամբ և ներկրմամբ, ունեցել է սեփական գինեգործական տնտեսություն։ 2012 թվականին, Դրագան Ջիլասի՝ դեմոկրատների նոր ղեկավար ընտրվելուց հետո, դուրս է եկել կուսակցությունից՝ հայտարարելով սեփական կուսակցություն ստեղծելու ցանկության մասին։ 2013 թվալանին նա հիմնել է «Նոր կուսակցություն»-ը, իսկ մեկ տարի անց խորհրդարանում տեղ է ստացել դեմոկրատական կուսակցության շուրջ կոալիցիայից։


== Ծանոթագրություններ ==


== Արտաքին հղումներ ==
BBC Profile of Zoran Živković (2003)
Center for Development of Civil Society — MilenijuM
Živković makes a keynote address to the Serbian Parliament — March 18, 2003
CNN: Djindjic ally elected new Serb PM — March 18, 2003
Օլիու դ'Ագուա դաս Կունիանս

Օլիու դ'Ագուա դաս Կունիանս (պորտ.՝  Olho d'Água das Cunhãs), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 20 284 մարդ՝ 2006 թվականի տվյալներով։ Գրավում է 976,629 կմ² տարածք։ Բնակչության խտությունը՝ 51,0 մարդ/կմ²։


== Պատմություն ==
Քաղաքը հիմնադրվել է 1961 թվականի նոյեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 24.322.562,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.423,29 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,571 (տվյալները ՄԱԿ-ի զարգացման ծրագրի)։
Միծաբոգիրա

Միծաբոգիրա (վրաց.՝ მიწაბოგირა), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 35 մետր բարձրության վրա։ Շրջկենտրոն Սամտրեդիայից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 696 մարդ։


== Ծանոթագրություններ ==
Աստերոիդների ցանկ (701-800)

Աստերոիդների ցանկ (601-700)  • Աստերոիդների ցանկ  • Աստերոիդների ցանկ (801-900)
 Աստերոիդների ցանկ (601-700)  • Աստերոիդների ցանկ  • Աստերոիդների ցանկ (801-900)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Թոմաս Ադոլֆո Դուկո (մարզադաշտ)

Էստադիո Թոմաս Ադոլֆո Դուկո (իսպ.՝ Estadio Tomás Adolfo Ducó),  Արգենտինայի մայրաքաղաք Բուենոս Այրեսի հարևանությամբ՝ Պարկ Պատրիսիոս շրջանում գտնվող մարզադաշտ։ 1924 թվականից ի վեր «Ուրական» ֆուտբոլային ակումբի այսպես ասած՝ տնային մրցադաշտն է։ 2015 թվականի դրությամբ ուներ 48.314 նստատեղ։


== Պատմություն ==
Մարզադաշտի բացումը տեղի է ունեցել 1924 թվականին։ Սկզբնական շրջանում նրա կառուցատարրերը փայտից էին, մրցադաշտն էլ նախատեսված էր ընդամենը տասներկու հազար ֆուտբոլասեր տեղավորելու համար։ Այստեղ կայացած առաջին մրցախաղը «Ուրական»-ի և «Կոլոն Սանտա Ֆե»-ի միջև էր. 4:0 հաշվով վստահ հաղթանակ են տարել տանտերերը՝ «Ուրական» ֆուտբոլային թիմի խաղացողները։
1942 թվականին սկսել են հենց հնի տեղում կառուցել նոր մարզադաշտ, որի շինարարությունն ավարտվել է գրեթե վեց տարի անց։ Նոր մրցասպարեզում առաջին խաղը անց է կացվել 1947 թվականի սեպտեմբերի 7-ին, «Ուրական»-ի և «Բոկա Խունիորս»-ի միջև՝ Արգենտինայի ֆուտբոլի բարձրագույն խմբի առաջնության շրջանակներում: 4:3 հաշվով կամային հաղթանակ են տարել տանտերերը։ Այդ մրցախաղին մարզադաշտի տրիբունաներից հետևել է մոտավորապես 80 հազար մարզասեր;
Իսկ նոր մարզադաշտի պաշտոնական բացումը տեղի է ունեցել ավելի ուշ՝ 1949 թվականի նոյեմբերի 10-ին։ Բացման խաղում «Ուրական»-ը, մրցապայքարի դուրս գալով ուրուգվայական «Պենյարոլ» թիմի դեմ, հաղթանակ է տարել խոշոր՝ 4:1 հաշվով։ 

1967 թվականի նոյեմբերի 23-ին մարզադաշտն ստացել է իր ներկայիս անվանումը՝ ի պատիվ փոխգնդապետ Թոմաս Ադոլֆո Դուկոյի, որը 1938 թվականից մինչև 1954 թվականը ներառյալ, որոշ ընդմիջումներով, վարել է «Ուրական» ֆուտբոլային ակումբի նախագահի պաշտոնը (մահացել է 1964 թվականին)։
1977 թվականին մարզադաշտը գրեթե հիմնովին վերակառուցման է ենթարկվել; 2015 թվականին այս մարզադաշտում կայացել է հարավամերիկյան ֆուտբոլային գավաթի առաջին եզրափակիչ հանդիպումը (այդ տարի «Ուրական»-ը, իր պատմության մեջ առաջին անգամ, հասել էր խոշոր միջազգային մրցաշարի եզրափակիչ)։


== Ծանոթագրություններ ==


== Արտաքին հղումներ ==
Страница стадиона на официальном сайте «Уракана» Archived 2011-09-12 at the Wayback Machine. (իսպ.)
Панорама стадиона на estadios360.com.ar Archived 2013-01-27 at the Wayback Machine. (իսպ.)
5 անհայտ (ֆիլմ)

5 անհայտ (անգլ.՝  Unknown)- գեղարվեստական ֆիլմ, որը նկարահանվել է 2006 թվականին կոլումբիացի երիտասարդ ռեժիսոր Սիմոն Բրանդի կողմից։ Ֆիլմի կարգախոսն է «Do not trust anyone. Beware everyone.» (հայերեն՝ Մի հավատա ոչ ոքի։ Զգուշացիր բոլորից)։


== Սյուժե ==
5 տղամարդիկ արթնանում են և հասկանում, որ գտնվում են փակ տարածքում, որտեղից ելք չկա։ Նրանցից ոչ ոք ոչինչ չի հիշում, նույնիսկ իրենց անունները, իսկ հիշողության առանձին հատվածներ հայտնվում են անսպասելի բռնկումների տեսքով։ Նրանցից մեկը կապված է աթոռից, մյուսը ձեռնաշղթաներով կապված է երկրորդ հարկի աստիճանների ճաղաշարից, իսկ մնացածը պառկած են հատակին։ Առաջինը ուշքի է գալիս գլխավոր հերոսը, փորձում է հասկանալ, թե ով է ինքը և ինչ է կատարվում, սկսում է հարցուփորց անել իր հարևաններին, բայց նրանք էլ ոչինչ չեն հիշում։
Աստիճանաբար պարզվում է, որ նրանց մեջ կա երկու բիզնեսմեն՝ Ռիչարդ Մակկեյնը և Ուիլյամ Քոուլզը, իսկ ամեն ինչից երևում է, որ մնացած երեքը հանցագործներ են։ Հեռախոսազանգը հաստատում է նրանց ենթադրությունները, ընդ որում կեղծարարները վերցնելով փրկագինը գալիս են նրանց մոտ։ Տարածքը ուսումնասիրելով գերիները հասկանում են, որ գտնվում են ինչ-որ նկուղում։ Հիշողությունների առանձին հատվածներից հասկանալի է դառնում, որ նրանց միջև կռիվ է եղել, որի արդյունքում վնասվել է թունավոր գազով բալոն, որն էլ առաջացրել է ընդհանուր ամնեզիա։ Քիչ ժամանակ է մնացել մինչ իրենց հետևից կգան, դրա համար նրանք արագ պետք է հիշեն, թե ով ով է և պաշտպանվել անխուսափելի մահից։
Զուգահեռաբար ոստիկանությունը հետաքննում է առևանգումը և դուրս է գալիս բանդայի ղեկավարի վրա։ Էլայզան՝ Ուիլյամի կինը, բիզնեսմեններից մեկի պետք է փրկագին վճարի և փողի փոխանցման ժամանակ ոստիկանությունը պլանավորում է բռնել հանցագործներին։ Նրանց դա չի հաջողվում, իսկ չարագործները թաքնվում են մեքենայում։ Նրանց հետևում են երկու խուզարկուներ, որոնք փորձում են գտնել առևանգվածներին։
Այդ ժամանակ նկուղում իրավիճակը թեժանում է, գերիներից մեկը մահանում է, իսկ մնացածը փորձում են գտնել ելքը։ Երբ նրանց բոլոր փորձերը ձախողվում են, նրանք որոշում են հարձակվել այն մարդկանց վրա, ովքեր կգան իրենց ետևից և փախչել։ Արդյունքում նորից կռիվ է սկսվում և մի քանի մարդ մահանում է։ Ամբողջ ֆիլմի ընթացքում գլխավոր հերոսը չի կարողանում հասկանալ՝ նա հանցագործ է, թե զոհ։ Հիշողության հատվածներից նա հասկանում է, որ եղել է հանցագործների կողմից, բայց ոչ մի կերպ չի հաշտվում այդ մտքի հետ։ Ավելի ուշ պարզվում է, որ նա իրականում ոստիկան է և ծպտյալ է աշխատում։ Նրան հաջողվում է հաղթել հանցագործներին և փրկել բիզնեսմեն Ուիլյամին։ Որոշ ժամանակ անց գալիս է ոստիկանությունը, և Ուիլյանը վերջապես հանդիպում է իր կնոջը։ Թվում էր թե ամեն ինչ վերջացել է, բայց երբ գլխավոր հերոսը հանդիպում է Էլայզային, հասկսում է, ինչ է իրականում կատարվում և ով է ինքը իրականում։


== Դերերում ==


== Ծանոթագրություններ ==
Անհատականություն

Անհատականություն, մարդու հոգեկան ու ֆիզիկական հատկանիշների այն յուրահատկությունը, որով նա տարբերվում է մնացած բոլորից։ Անհատականության մեջ ընդգրկվում են անձնավորության համեմատաբար կայուն և մշտական հատկությունները։ Անհատականությունը մարդու բնական (կենսաբանական) հատկանիշների ու հասարակական պայմանների փոխազդեցության արդյունք է, որտեղ վճռականը հասարակական պայմաններն են։ Անհատականության ձևավորման մեջ հասարակական պայմաններից ամենակարևորը արտադրական հարաբերություններն են։ Անհատականության զարգացման մեջ արտացոլվում են կյանքի կոնկրետ հանգամանքները, այդ պատճառով առանձին մարդու զարգացումը չի կարելի կտրել նրա անհատական և հասարակական միջավայրից։ Անհատականությունը դրսևորվում է բնական և հասարակական միջավայրի հետ անհատի փոխհարաբերության պրոցեսում։
Օպիսթորխոզ

Օպիսթորիխոզ, մարդկանց և կենդանիների ճիճվային հիվանդություն, որի ժամանակ ախտահարվում են լյարդը, լեղուղիները և ենթաստամոքսային գեղձը։ Հարուցիչը կատվի երկծըծանն է (լատ.՝ Opisthorchis felineus)։ Որդի զարգացման թրթուրային շրջանը տեղի է ունենում խխունջի, ապա ձկան, իսկ հասունը՝ մարդու, կատվի, շան, խոզի և այլ կենդանիների օրգանիզմում։ Մարդը վարակվում է վարակված ձուկը կիսաեփ կամ քիչ աղը դրած վիճակում ուտելուց։ Հիմնական ախտանշաններն են․ լյարդի մեծացում, երբեմն՝ լյարդի ցիռոզ, մարսողության խանգարում, ցավեր ստամոքսի և աջ ենթակողային շրջաններում, գլխացավ, գլխապտույտ, մարմնի ջերմաստիճանի բարձրացում։ Ախտորոշվում է մանրադիտակային հետազոտությամբ՝ կղանքի և 12-մատնյա աղիքի հյութի մեջ որդի ձվիկների հայտնաբերմամբ։ Բուժումը․ քլոքսիլով։ Կանխարգելումը․ օգտագործելուց առաջ ձկնամթերքի բավարար ջերմային և աղային մշակում։
Աղբակ (սարահարթ)

Անվան այլ կիրառումների համար տե՛ս՝ Աղբակ (այլ կիրառումներ)Աղբակ, սարահարթ (գոգավորություն, հարթավայր) Հայկական լեռնաշխարհում։ Բարձրությունը մոտ 2440 մ է։ Հնում այդպես էր կոչվում այժմյան Բաշկալայի սարահարթը։


== Ծանոթագրություններ ==
Միաֆազ հոսանք

Միաֆազ հոսանք, փոփոխական հոսանք, որն արտադրվում է մեկ կամ ըստ ֆազի համընկնող մի քանի էլշուով աղբյուրից (գեներատորից)։ Այսպիսի հոսանքի հաղորդման համար բավական է ընդամենը 2 հաղորդալար։ Միաֆազ հոսանքը նկարագրվում է փոփոխական հոսանքի ընդհանուր օրենքներով։
Վիրավորական խախտումներ (պիես)

«Վիրավորական խախտումներ» (անգլ.՝ Offensive Fouls), միջնակարգ դպրոցի համար Ջեյսոն Լոնգի գրած կանադական պիես ռասիզմի մասին։


== Պատմություն, սյուժե ==
Պիեսի պրեմիերան տեղի է ունեցել 1999 թվականին All Nations (Բոլոր ազգերի) թատրոնում։ Հենց այս հաստատությունն էր Լոնգին պատվիրել գրելու պիեսը։ Hustle n' Bustle թատրոնը 2011 թվականին իր դեբյուտը սկսեց պիեսով։ Պիեսում երկու գործող անձ կա՝ 17-ամյա իռլանդացի-կանադացի բասկետբոլիստ Ջոյը և նրա չինացի-կանադացի ընկերուհի Քրիստինը։ Պիեսի գործողությունները ծավալվում են Ջոյի շուրջ, երբ Քրիստինը կասկածում է, որ նա մասնակցություն ունի ռասայական հողի վրա անկյունի խանութում տեղի ունեցած վանդալիզմի միջադեպի մեջ, և նրան հեռացրել են բասկետբոլի թիմից։ Վիրավորական խախտումներ պիեսը նախատեսված է պատանիների համար։


== Ընդունելություն ==
Պիեսը գրվել է հանրակրթական դպրոցներում ելույթների համար և ներկայացվել է ամբողջ Ալբերտա նահանգում։ Ներկայացումներ են կազմակերպվել նաև Օնտարիոյի Նիագարա Ֆոլս քաղաքում, Հոլիֆաքսի Նեպտուն թատրոնում, ինչպես նաև Վինիպեգում։  Էդմոնտոնում ներկայացվել է 2011 թվականին։
Գովասանքի է արժանացել «դեռահասներին որպես իրոք դեռահաս» ներկայացնելու երկխոսությունը։ Պիեսն առաջադրվել է Դորա Մեյվոր Մուրի անվան մրցանակի։
«Վիրավորական խախտումներ» պիեսը տպագրվել է 2009 թվականին պատանիների համար տպագրված կանադական պիեսների «Things That Go Bump» հավաքածուում։


== Ծանոթագրություններ ==
Լիպովեց (ավան, Լիպովեցի շրջան)

Անվան այլ կիրառումների համար տե՛ս՝ ԼիպովեցԼիպովեց (ուկրաիներեն՝ Липовець), ավան Ուկրաինայի Վիննիցայի մարզի Լիպովեցի շրջանում։
2001 թվականի տվյալներով Լիպովեց ավանում բնակվում էր 549 մարդ։ Բնակավայրը զբաղեցնում է 1613 կմ² տարածք։ Բնակչության խտությունը կազմում էր 340,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Յացեկ Տոմչակ

Յացեկ Տոմչակ (լեհ.՝ Jacek Tomczak, մարտի 5, 1990(1990-03-05), Śrem, Gmina Śrem, Śrem County, Greater Poland Voivodeship, Լեհաստան), լեհ շախմատիստ, գրոսմայստեր։ 2006 թվականին դարձել է մինչև 16 տարեկանների աշխարհի չեմպիոն։ 2007 թվականին ստացել է Միջազգային վարպետի կոչում։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Յացեկ Տոմչակի անձնական քարտը ՖԻԴԵ-ի կայքում
Յացեկ Տոմչակի անձնական քարտը 365chess.com կայքում
Աստերոիդների ցանկ (10401-10500)

Աստերոիդների ցանկ (10301-10400)  • Աստերոիդների ցանկ  • Աստերոիդների ցանկ (10501-10600)
 Աստերոիդների ցանկ (10301-10400)  • Աստերոիդների ցանկ  • Աստերոիդների ցանկ (10501-10600)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Բաֆետիմբի Գոմիս

Բաֆետիմբի (Բաֆե) Գոմիս (ֆր.՝ Bafétimbi "Bafé" Gomis, օգոստոսի 6, 1985, Վար, Պրովանս Ալպեր Լազուր ափ), սենեգալական ծագումով ֆրանսիացի ֆուտբոլիստ, անգլիական Սուոնսի Սիթիի հարձակվող։


== Ակումբային Կարիերա ==
2000 թվականին Գոմիսը միանում է Սենտ-Էտիենին։ 2002-2004 թվականներին հանդես է եկել սիրողական առաջնությունում, և 2003/04 թվականի մրցաշրջանում արդեն անցկացրել է 1 խաղ, 2-րդ դիվիզիոնում։ 2004/05 թվականների մրցաշրջանի 2-րդ մասը վարձավճարով անցկացրել է Տրուա ակումբում, որից հետո վերադարձել է հարազատ թիմ և արդեն խաղացել է 1-ին դիվիզիոնում։ 2009 թվականին պայմանագիր է ստորագրում Օլիմպիկի Լիոնի հետ, իսկ 2014 թվականից խաղում է անգլիական Սուոնսի Սիթիում։


== Կարիերան հավաքականում ==
2000 թվականից նա սկսում է խաղալ Ֆրանսիայի երիտասարդական հավաքականում։ 2008 թվականից նա արդեն դուրս է գալիս միջազգային ասպարեզ։ Նա կարող էր խաղալ և Ֆրանսիայի, և Սենեգալի հավաքականում. մայիսի 18-ին, Ֆրանսիայի հավաքականի մարզիչ Ռայմոն Դոմենեկը նրան հրավիրում է մասնակցելու ԵՎՐՈ-2008-ին։ Դրանից հետո մայիսի 27-ին, Էկվադորի հավաքականի դեմ խաղում, նրա դուբլը օգնեց հաղթել թիմին 2-0 հաշվով։ Առաջնությունում նա փոխարինման դուրս եկավ Նիդերլանդների և Ռումինիայի հավաքականի դեմ խաղում։


== Ձեռքբերումներ ==


=== Ակումբային ===
Սենտ Էտիեն

2-րդ դիվիզիոնի հաղթող- 2003/04Լիոն

Ֆրանսիայի գավաթակիր 2012


=== Անձնական ===
UNFR-ի վարկածով Ֆրանսիայի ամսվա լավագույն խաղացող- 2007 թ հունվար
Չեմպիոնների Լիգա-ի ռեկորդակիր, որպես ամենաարագ հեթ-տրիկի հեղինակ։


== Ծանոթագրություններ ==


== Արտաքին հղումներ ==
Պռոֆիլը Սենտ-Էտիեն ՖԱ-ի կայքում
Վիճակագրությունը ԼՖՊ-ի կայքում
Վիճակագրություն Topforward կայքում
Աբդուլ-Իմամ

Աբդուլ-Իմամ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գապ (շրջան)

Գապ (ֆր.՝ Gap), շրջան (ֆր.՝ Arrondissement) Ֆրանսիայում, գտնվում է Պրովանս Ալպեր Լազուր ափ երկրամասում։ Շրջանի դեպարտամենտ՝ Վերին Ալպեր։ Սուպերֆեկտուրա՝ Գապ։ Շրջանի բնակչությունը 2006 թվականին կազմել է 96․737 մարդ։ Բնակչության խտությունը կազմում է 28 մարդ/կմ²։ Շրջանի տարածքը կազմում է 3411 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Գապի շրջան (ֆր.)


== Ծանոթագրություններ ==
Չիշմա (գյուղ, Տատիշլինսկի շրջան)

Անվան այլ կիրառումների համար տե՛ս՝ ՉիշմաՉիշմա (ռուս.՝ Чишма, բաշկիրերեն՝ Шишмә), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիվարո

Վիվարո  (իտալերեն՝ Vivaro), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 1314, բնակչության խտություն՝ 34 մարդ/կմ²։ Զբաղեցնում է 37 կմ² մակերես։ Փոստային ինդեքս՝ 33099։ Հեռախոսային կոդ՝ 0427։
Վիվարոն սահմանակից է Արբա, Կորդենոնս, Մանյագո, Սան Ջորջիո դելլա Ռիչինվելդա, Սան Կվիրինո և Սպիլիմբերգո մունիցիպալիտետներին։
Սուրբ Ֆոսկան հարգվում է որպես կոմունայի հովանավոր։ Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0427 97015
Էլեկտրոնային հասցե։ sindaco@com-vivaro.regione.fvg.it
Գլխավոր կայք։ http://www.comune.vivaro.pn.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մայքլ Արամ

Մայքլ Արամ Վոլոհոջյան (անգլ.՝ Michael Aram Wolohojian, 1963, Փրովիդենս Ռոդ Այլենդ), հայազգի դիզայներ։ Մետաղյա իրերի իր առաջին հավաքածուն ներկայացրել է 1989 թվականին Հնդկաստան կատարած այցից հետո, որտեղ արվեստագետն աշխատել է ավանդական արհեստների տեխնիկայով։ 2007 թվականին Մանհեթենում հիմնել է իր անունը կրող խանութ-սրահ։ 2014 թվականին թողարկել է իր ոսկյա իրերի առաջին հավաքածուն։


== Կենսագրություն ==

Մայքլ Արամ Վոլոհոջյանը ծնվել է Ռոդ Այլենդ նահանգի Փրովիդենս քաղաքում, Արաբկիրից և Խարբերդից (ներկայում՝ Էլազըղ, Թուրքիա) Հայոց ցեղասպանությունը վերապրած հայկական ընտանիքում, Սքարսդեյլ բնակավայրում, Նյու Յորք։ Դպրոցն ավարտելուց հետո սովորել է Բեյթս քոլեջում և ստացել է արվեստի պատմության մասնագետի աստիճան։ Գեղարվեստական կրթություն ստացել է Իտալիայի Ֆլորենցիա քաղաքում՝ ուսանելով միջազգային արվեստի կենտրոնում և Ֆլորենցիայի համալսարանում։ Նյու Յորքում հաճախել է Նյու Յորքի արվեստագետ ուսանողների միության դասընթացներին։ Հետագայում աշխատել է Մետրոպոլիտեն արվեստի թանգարանի խմբագրական բաժնում՝ նախագծելով գրքեր ու պոստերներ։ 

Հնդկաստանում անցկացրած տարիներին Մայքլ Արամը ուսանել է մետաղյա իրերի ձեռագործ աշխատանք, սովորել է տիրապետել մետաղական տեխնիկային և աշխատել է տեղացի արհեստավորների հետ։ 
2014 թվականին Մայքլ Արամի գործունեության 25-ամյակի կապակցությամբ Երևանում անցկացվել է մետաղային-դեկորատիվ աշխատանքների ցուցահանդես։
Մայքլ Արամի Հայոց ցեղասպանության 100-րդ տարելիցին նվիրված «Գաղթ» հուշարձան-քանդակը 2015 թվականի հոկտեմբերի 6-ին տեղադրվել է ԱՄՆ Նյու Յորք քաղաքի Սուրբ Վարդան եկեղեցու բակում։


== Դիզայն ==
Մայքլ Արամի մետաղային-դեկորատիվ ստեղծագործությունները՝ սպասքից մինչև կահույք, ներկայացված են աշխարհի լավագույն ցուցասրահներում և վաճառվում են տարբեր երկրների շուրջ 600 մասնագիտացված խանութներում։ Դիզայների բազմաթիվ աշխատանքներում ակնհայտ է նրա ազգային պատկանելիությունը։ Մայքլ Արամի ոգեշնչման աղբյուրն ազգային թեմաներն են, այդպիսով աշխարհին ներկայացնում է հայկական մշակույթը։


== Ընտանիք ==
Մայքլ Արամն ապրում է Նյու Յորքում իր ամուսին Արետ Տիկիրյանի և երկու զավակների՝ Անաբելի ու Թադևոսի հետ։


== Մրցանակներ, ճանաչում ==
Metropolitan Home ամսագրի «100 դիզայն» մրցանակ (1994)
Elle Décor ամսագրի «Տարվա դիզայներ» մրցանակ, Հնդկաստան (2003)
Դիզայնի գերազանցության մրցանակ, Նյու Յորքի միջազգային մրցանակ-շոու (2003)
Գերազանց խանութ-սրահ (2011) և Gift for Life Industry Achievement Award (2011)
Ellis Island վաստակի մեդալ (2012)
EDIDA մրցանակ (Էլ Դեկոր հնդկական դիզայն ֆորում) (2013)
Formally received by Armenian Prime Minister for Aram's 25th anniversary of activities (2014)
Նյու Յորքի արվեստի և դիզայնի թանգարանի ֆանտազյոր մրցանակ (2014)


== Մեջբերումներ Մայքլ Արամից ==


== Ծանոթագրություններ ==


== Արտաքին հղումներ ==
Պաշտոնական կայք Archived 2015-08-07 at the Wayback Machine.
Մերոնք - Մայքլ Արամ Archived 2015-11-27 at the Wayback Machine.
Ապրանքների համար
Սոսնովի Բոր (գյուղ, Շատկովսկի շրջան)

Անվան այլ կիրառումների համար տե՛ս՝ Սոսնովի ԲորՍոսնովի Բոր (ռուս.՝ Сосновый Бор), գյուղ Ռուսաստանի Նիժնի Նովգորոդի մարզի Շատկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիրարախա

Պիրարախա (իսպ.՝ Pirarajá) բնակավայր Ուրուգվայի հարավարևելյան մասում, Լավալեխա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 713 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==
Գզիրա

Գզիրա, քաղաք (բերդաքաղաք, ավան) Հայոց Միջագետքում, իսկ ապա Արևմտյան Հայաստանում, Դիարբեքիրի վիլայեթի Ջեզիրեի գավառակում։ Գտնվում էր Տիգրիսի ձախ կողմի վտակ Խաբուրի գետաբերանից հյուսիս-արևմուտք, Սղերդ քաղաքից 71-72 կմ հարավ-արևելք։
Հանդիսանում էր Ջեզիրեի գավառակի կենտրոնը։


== Անվանումներ ==
Քաղաքի անվանումները հետևյալն են. Բադնա, Բազաբդա, Բակերդա, Բեզաբդե, Բեզարտա, Բեզապտա, Բեթզաբդե, Բիզաբդա, Բիզաբդե, Գազարդա, Գեզարդա, Գեզիրա, Գզիր, Գիզիրա, Գոզարդա, Գեզարդա, Գեզիրա, Գզիր, Գիզիրա, Գոզարդա դի Կերդու, Գոզարդա Զաբիտա, Զաբդա, Զաբդա Գզիրա, Զաբդիկենե, Զաբդիտա, Զապտա, Զափե, Զեդեդյա կղզի, Կղզի Կարդո, Ճեզիրե, Ճեզիրե իպն յՕմեր, Ճեզրե, Ճզիրա, Ճիզերե, Ճիզրե, Ջեզիրե, Ջեզիրեթ իբն Օմար, Ջեզիրեի յումերիե, Ջեզիրեհ իբն Օմար Ջզիրա, Ջիզիրե, Ջիզրե, Վեզավդե։


== Անվան ստուգաբանություն ==
Ամենատարածված անվանումը Ջեզիրե' անվանումն էր, որը արաբերեն նշանակում է կղզի։ Պատճառն այն էր, որ քաղաքի մոտակայքի գետը գարնանը հորդանում էր և քաղաքը վերածվում էր կղզու։
Իսկ Գոզարտա դի Կերդու անվանումը ասորերեն նշանակում է «քրդերի կղզի»։


== Պատմություն ==
Ամենահին անվանումը Զաբդան էր կամ Բադնա։ Ըստ Ամիանոս պատմիչի քաղաքը հանդիսանում էր Զաբդիկենա գավառի գլխավոր քաղաքը։
Հայերը քաղաքն անվանել են Գզիրա, սակայն ամենատարածված անվանումը արաբական Ջեզիրեն էր, որը նշանակում էր «կղզի»։
Գզիրայի հյուքյումեթությունu իշխանությունn er Դիարբեքիրի նահանգում, Հարավային Հայաստանի քրդական կիսանկախ իշխանութոյւն էր՝ ստեղծված 17-րդ դարում Օսմանյան կայսրության կողմից։


== Պատմամշակութային կառույցներ ==
Գզիրան ուներ պարսպապատ, փոքրիկ, անառիկ բերդ, որը կոչվում էր Ֆնիք կալեսի։ Բերդի ներսում կար հրաբխային քարից շինված հռոմեական տաճարների ձևով քառակուսի կառույցներ։
Քաղաքի դիմաց կար փայտաշեն կամուրջ, որի տակով հոսում էր Տիգրիս գետը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Յուրի Հակոբյան

Յուրի Հակոբյան (1953, փետրվարի 5, Ադրբեջան, Սումգայիթ - 1992, նոյեմբերի 1, գյուղ Առաջաձոր, Լեռնային Ղարաբաղի Հանրապետություն), հայ ազատամարտիկ։


== Կենսագրություն ==
Յուրի Հակոբյանը ծնվել է 1953 թվականի փետրվարի 5-ին, Ադրբեջանի Սումգայիթ քաղաքում։
Ավարտել է միջնակարգ դպրոցը։
Ծառայել է Խորհրդային Հայաստանում։ Զորացրվելուց հետո աշխատել է որպես էլեկտրամոնտյոր։ Սումգայիթի ջարդերից հետո ընտանիքի հետ բնակություն է հաստատել Ստեփանակերտում։
Արցախյան ազատամարտի ակտիվ գործիչներից էր։ Նրա նախաձեռնությամբ ստեղծվել է «Վրեժ» ջոկատը, որտեղ ընդգրկվել են Սումգայիթի փախստականները։
Յուրին մասնակցել է նաև Ասկերանի շրջանի գյուղերի պաշտպանական մարտերին։
Յուրի Հակոբյանը մահացել է 1992 թվականի նոյեմբերի 1-ին, Արցախի Մարտակերտի շրջանի Առաջաձոր գյուղում։ Թաղված է Ստեփանակերտի Արմենավան գերեզմանոցում


== Մրցանակներ ==
Արցախի Հանրապետության «Արիության համար» մեդալի դափնեկիր (Հայաստան, հետմահու)։


== Աղբյուրներ ==
Յուրի Հակոբյանը «Հայազգ» կայքում


== Մատենագրություն ==
Արցախյան ազատամարտում զոհվածների թանգարան Archived 2015-09-20 at the Wayback Machine.
(6413) Իյե

(6413) Իյե (անգլ.՝ Iye), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 15-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,257844 ա. մ., առավելագույնը մոտենում է 2,0074 ա. մ. հեռավորության վրա և հեռանում 2,5083 ա. մ.։ Արեգակի շուրջ մեկ ամբողջական պտույտ է կատարում 1239,19 երկրային օրվա ընթացքում, իր ուղեծրով շարժվելով միջինում 0,290511 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6413) Իյե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեսրոպ Փափազյան

Մեսրոպ (Մարտիրոս) Հայրապետի Փափազյան  (դեկտեմբերի 15, 1823(1823-12-15), Արտամետ, Թուրքիա - 1891, Հաֆթվան), հայ մանկավարժ, գրող, հրապարակագիր, հասարակական, թատերագիր և եկեղեցական գործիչ։ 
Վրթանես Փափազյանի հայրը։
Ավարտել է Օրթագյուղի հայոց ազգային վարժարանը (1841)։ Հիսուն տարի մանկավարժական գործունեություն է ծավալել Զմյուռնիայում, Կյումուշխանեում, Կողբում, Փայաջուկում, Վանում, Ագուլիսում, Թավրիզում, Թեհրանում, Բերկրիում և այլ վայրերում։ 1859 թվականին ձեռնադրվել է քահանա՝ շարունակելով զբաղվել ուսուցչությամբ։ Նշանակվել է Պարսկաստանի և Հնդկաստանի հայոց թեմերի առաջնորդական տեղապահի փոխանորդ։ 1882 թվականին Թավրիզում ստեղծել է պարսկահայ առաջին թատերախումբը։
Հայաստանի անվտանգության մարմինների պատմության թանգարան

Հայաստանի անվտանգության մարմինների պատմության թանգարան, թանգարան Երևանում, որը նվիրված է Հայաստանի անվտանգության մարմիններին։
Ըստ Հայաստանի անվտանգության մարմինների նախկին տնօրեն՝ Գորիկ Հակոբյանի, թանգարանի կարևոր խնդիրներից է՝ «օբյեկտիվ և անաչար կերպով մատուցել Հայաստանի անվտանգության մարմինների ստեղծման և գործունեության  փաստացի կողմերը»։


== Նպատակ ==
Թանգարանի ստեղծման նպատակը հանդիսանում է փաստաթղթերի կենտրոնացումը և  համակարգումը, որոնք վկայում են Հայաստանի անվտանգության մարմիների ձեռքբերումների և վճռորոշ իրադարձությունների մասին, ինչպես նաև նրանց ապագա գիտական մակարդակով ուսումնասիրման համար հիմքի ստեղծումը։


== Պատմություն ==
Թանգարանը բացվել է 2006 թվականի սեպտեմբերի 15-ին, Հայաստանի ազգային անվտանգության ծառայության որոշմամբ, Հայաստանի Հանրապետության անկախության 15 ամյակի նախօրեին։


== Տեղակայման վայր ==
Թանգարանը գտնվում է ՀՀ-ի Ազգային անվտանգության շենքի երկրորդ հարկում։


== Տես նաև ==
Հայաստանի ազգային անվտանգության ծառայություն


== Ծանոթագրություններ ==
Մոշկի (գյուղ, Տորժոկսկի շրջան)

Մոշկի (ռուս.՝ Мошки), գյուղ Ռուսաստանի Տվերի մարզի Տորժոկսկի շրջանի կազմում։
Բնակչությունը 2002 թվականին գրանցված տվյալներով կազմում էր 511 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դենիս Մոլչանով

Դենիս Պետրովիչ Մոլչանով (ուկրաիներեն՝ Денис Петрович Молчанов, մայիսի 16, 1987(1987-05-16), Քիշնև, ԽՍՀՄ), մոլդովացի թենիսիստ, որը 2006 թվականի նոյեմբերից հանդես է գալիս Ուկրաինայի կազմում։ 2016 թվականի Ռիո Դե Ժանեյրոյի Ամառային օլիմպիական խաղերի մասնակից։


== Կենսագրություն և կարիերա ==
Դենիս Պետրովիչ Մոլչանովը ծնվել է 1987 թվականի մայիսի 16-ին Քիշնևում, Մոլդովական ԽՍՀ-ում (այժմ՝ Մոլդովայի Հանրապետություն)։ Դենիսը Պյոտր և Իրանա Մոլչանովների երկու տղաներից մեկն է։ Թենիսիստի եղբոր անունը Կիրիլ է։ Մոլչանովը թենիսով սկսել է զբաղվել 7 տարեկանից։ Մարզվելու ընթացքում Դենիսին պարբերաբար օգնում են Ալեքսանդր Դոլգոպոլով ավագը և նրա հայր Պյոտրը։
Մոլչանովը Ուկրաինայի թենիսի հավաքականի կազմում մասնակցել է Ռիո դե Ժանեյրոյում անցկացվող 2016 թվականի Ամառային օլիմպիական խաղերին։


== Վարկանիշ տարվա վերջին ==


== Ծանոթագրություններ ==
Սալոմեա Ներիս

Սալոմեա Ներիս (լիտ.՝ Salomėja Nėris, իսկական ազգանունը՝ Բաչինսկայտե, ամուսնու ազգանունը՝ Բուչենե, նոյեմբերի 4 (17), 1904, Kiršai, Šeimena Eldership, Vilkaviškis District Municipality, Լիտվա - հուլիսի 7, 1945(1945-07-07)[…], Մոսկվա, ԽՍՀՄ), լիտվացի խորհրդային բանաստեղծուհի, Լիտվական ԽՍՀ ժողովրդական բանաստեղծ (1954 թվականին, կոչումը շնորհված է հետմահու)։


== Կենսագրություն ==
1928 թվականին ավարտել է Կաունասի համալսարանը։ 1928-1941 թվականներին ուսուցչություն է արել։
1940 թվականին Լիտվայում խորհրդային իշխանության վերականգնվելուց հետո Ներիսը ընտրվել է Լիտվական Հանրապետության ժողովրդական սեյմի լիազոր-հանձնաժողովի անդամ, 1941 թվականին՝ ԽՍՀՄ Գերագույն խորհրդի նախարար։
1946 թվականին, հետմահու, ռուսերեն լույս է տեսել Ներիսի «Իմ երկիրը» բանաստեղծությունների գիրքը, որն արժանացել է ԽՍՀՄ պետական մրցանակի (1947 թվական)։ Ներիսի երկերը թարգմանված են ԽՍՀՄ և այլ ժողովուրդների լեզուներով։ Պարգևատրվել է Հայրենական պատերազմի առաջին աստիճանի շքանշանով։


== Գրական կյանք ==
Ներիսի վաղ շրջանի բանաստեղծությունները («Վաղ առավոտյան», 1927 թվական, «Հետքեր ավազի վրա», 1931 թվական, ժողովածուներ) ներթափանցված են կյանքի խնդությամբ, ռոմանտիկական պայծառ աշխարհազգացողությամբ և միաժամանակ կրում են սիմվոլիզմի ազդեցությունը։ Բայց, գնալով՝ Ներիսի պոեզիայում ուժեղացել է բողոքը բուրժուական հասարակության մեջ անձի ոտնահարման դեմ։ Նրա քնարերգության մեջ նկատվել է անցում ռոմանտիկական սիմվոլիզմից ռեալիզմին։ 1931 թվականին Ներիսը կապերը խզել է լիտվական բուրժուական խմբավորումների հետ և անցել հակաֆաշիստական գրողների շարքերը։ 1931-1934 թվականներին նրա բանաստեղծությունները հայտնվել են անլեգալ կոմունիստական մամուլում։ «Կոտրվող սառույցի վրայով» (1935 թվական) և «Կծաղկեմ ինչպես դեմյադիսը» (1938 թվական) ժողովածուներում Ներիսը դատապարտել է սոցիալական անարդարությունը, երգել ժողովրդի երջանկության համար կատարվող սխրանքը։ 1940 թվականին Ներիսը հրատարակել է «Որբը» և «Էգլեն՝ լորտուների թագուհի» հեքիաթ-պոեմները։ Դրանից առաջ նա մշակել էր լիտվական ժողովրդական հեքիաթների մի ամբողջ ժողովածու («Մեր հեքիաթները», 1934 թվական)։
Հայրենական Մեծ պատերազմի տարիներին բանաստեղծուհին էվակուացվել է, ապրել Պենզայում, Ուֆայում, Մոսկվայում, հրատարակել «Երգիր կյանքը, սիրտ, կյանքը» (1943 թվական), «Գնդակների սուլոցների տակ» (1943 թվական, ռուսերեն), «Սոխակը չի կարող չերգել» (1945 թվական) ժողովածուները։


== Ծանոթագրություններ ==
Սուրբ Մարիամի տաճար (Նոթինգեմ)

Սուրբ կույս Մարիամի եկեղեցի (անգլ.՝ Church of St Mary the Virgin), Անգլիայի Նոթինգհեմ քաղաքի ամենահին կրոնական կառույցն է, որը կառուցվել է միջնադարյան ժամանակներում։


== Ծանոթագրություններ ==


== Արտաքին հղումներ ==
Պաշտոնական կայք
Եկեղեցական երգչախմբի կայքը
Պատկերներ
տեսնել եկեղեցին Google Street View-ում
Բողոքի ակցիաներ Վրաստանում (2018)

Բողոքի ակցիաներ Վրաստանում (վրաց.՝ საქართველოში საპროტესტო აქცია), քաղաքացիական անհնազանդության և զանգվածային անկարգությունների շարք, որը սկսվել է 2018 թվականի մայիսի 31-ին վրաց մայրաքաղաք Թբիլիսիում։ Ցուցարարների նպատակը գործող իշխանությունների հրաժարականն ու դատական համակարգի ազատականացումն է։ Բողոքի ակցիաների պատճառը Թբիլիսիի ընդհանուր իրավասության դատարանի ընդունած նախադեպային վճիռն է, որն արդարացնում էր Սարալիձեի որդու սպանության մեջ կասկածվող երկու երիտասարդներին։
Անչափահաս դպրոցականների սպանությունը մեծ արձագանք է ստանում Թբիլիսիում։ Ցույցերի առաջին իսկ օրը գործը քննող դատավոր Իրակլի Շոթաձեն հրաժարական է տալիս, իսկ ցուցարարները սկսում են պայքարել հանուն գործող իշխանությունների հրաժարականի։


== Նախապատմություն ==
2017 թվականի դեկտեմբերին Թբիլիսիի կենտրոնական հատվածում տեղի ունեցած զանգվածային ծեծկռտուքի ժամանակ դանակի հարվածներ ստացած երկու դպրոցականներ Դավիթ Սարալիձեն և Լևան Դադունաշվիլին մահացել են։ Հետաքննության արդյունքում պարզ է դարձել, որ սկզբնական շրջանում վիճաբանությունը սկսվել է վերջիններիս դպրոցում։ Մահվան դեպքերի արձանագրումից հետո հարցաքննվում են շուրջ 100 անձինք, ևս երկուսը՝ կալանավորվում։ Դատական նիստը դռնփակ անցկացվում է Թբիլիսիի ընդհանուր իրավասության քրեական դատարանում։


== Ծանոթագրություններ ==
Պադի (գյուղ, Լիպեցկի շրջան)

Անվան այլ կիրառումների համար տե՛ս՝ ՊադիՊադի (ռուս.՝ Пады), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)